PRIMĂRIA MUNICIPIULUI TIMIŞOARA


           APROBAT

DIRECŢIA PATRIMONIU 


                                      Primar           

SERVICIUL ADMINISTRARE IMOBILE                      
Nr. SC2009 – 25075 / 20.10.2009                                         Dr. ing. GHEORGHE CIUHANDU
                                                                 REFERAT

Privind trecerea din domeniul public al Municipiului Timişoara în domeniul privat al Municipiului Timişoara a unor mijloace fixe care fac parte din sistemul de transport public local, în vederea scoaterii din funcţiune

Avand în vedere adresele Regiei Autonome de Transport Timişoara cu nr. 9493/24.07.2009 si nr. 12662/07.10.2009, înregistrate la noi sub numarul DP2009-006827/24.07.2009 si 009640/08.10.2009, prin care regia ne comunică că doreste sa construiasca o statie intermodala pentru transport public de persoane, ce va fi amplasata pe parcelele de teren cu nr. top. 5618, 5619 si 412245, situate pe Bv. Take Ionescu nr. 56 si Bv. Take Ionescu nr. 83.

            Pentru demararea acestei lucrari regia considera necesar a fi scoase din funcţiune mijloace fixe ce nu mai corespund din punct de vedere functional si dezmembrarea constructiilor existente pe amplasamentul ocupat, iar materialele rezultate se doreste a fi refolosite la construirea noului amplasament al statiei intermodale. 

Pentru a putea scoate din funcţiune şi pentru a putea casa aceste mijloace fixe, este necesară trecerea acestora din domeniul public al municipiului Timişoara în domeniul privat al municipiului Timişoara, în conformitate cu Ordonanţa Guvernului nr.112/2000 pentru reglementarea procesului de scoatere din funcţiune, casare şi valorificare a activelor corporale care alcătuiesc domeniul public al statului si al unităţilor administrativ teritoriale.

            Urmare Legii 213/1998 privind proprietatea publică şi regimul juridic al acesteia, bunurile care au fost în administrarea Regiei Autonome de Transport Timişoara, şi care fac parte din sistemul de transport public local al oraşului, au fost înregistrate în evidenţa contabilă a mijloacelor fixe a Primăriei Municipiului Timişoara în baza Protocolului nr. SC2005-7941/28.04.2005 si nr. SC2006-13258/04.07.2006 încheiat între R.A.T.T. şi Primăria Municipiului Timişoara .



Faţă de cele de mai sus : 

PROPUNEM:

            Emiterea unui HCL care să aprobe: 

      1. Trecerea  din domeniul public al Municipiului Timişoara în domeniul privat al Municipiului Timişoara  a  mijloacelor fixe aflate în evidenţa  contabilă a  Primăriei  Municipiului Timişoara şi aflate în exploatarea Regiei Autonome de Transport Timişoara, evidenţiate în Anexa care face parte integrantă din prezentul referat ;

    2. Aprobarea scoaterii din funcţiune, casarea şi  valorificarea mijloacelor fixe din Anexă, iar sumele încasate prin valorificare vor fi vărsate la bugetul local ;

    Viceprimar,

